turjo4nis/wikipedia-bn-dump-20250701 huggingface dataset:
দাঁতা রাজ্য

দাঁতা রাজ্য ছিলো ব্রিটিশ শাসিত ভারতে অবস্থিত একটি ১১ তোপ সেলামী সম্মানপ্রাপ্ত দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। বর্তমানে এটি গুজরাত রাজ্যের উত্তর-পূর্ব দিকে অবস্থিত। রাজ্যটির রাজধানী ছিল দাঁতা শহরে, যা রাজ্য গঠনের পর বনাসকাণ্ঠা জেলায় অবস্থিত।

ইতিহাস
১৬০৮ খ্রিস্টাব্দে দাঁতা রাজ্যের প্রতিষ্ঠা হয়৷ ১৯৪৮ খ্রিস্টাব্দের ৬ই নভেম্বর দাঁতা রাজ্যের শেষ শাসক ভবানীসিংজী বরদের সম্মতি স্বাক্ষরে রাজ্যটি ভারতীয় অধিরাজ্যে যোগদান করেন৷

শাসকবর্গ

দাঁতা দেশীয় রাজ্যের শাসকগণ মহারাণা উপাধিতে ভূষিত হতেন৷

মহারাণা
১৬৮৭ – ১৭৪৩                পৃথ্বীসিংজী গজসিংজী বরদ পারমার
১৭৪৩                       বিক্রমদেওজী বরদ পারমার 
১৭৪৩ – ১৭..                করণসিংজী বরদ পারমার 
১৭.. – ১৭..                রতনসিংজী করণসিংজী বরদ পারমার 
১৭.. – ১৭৯৫                অভয়সিংজী বরদ পারমার 
১৭৯৫ – ১৮০০               দ্বিতীয় মানসিংজী অভয়সিংজী বরদ পারমার 
১৮০০ – ১৮২৩                জগৎসিংজী অভয়সিংজী বরদ পারমার
১৮২৩ – ১৮৪৭                নরসিংজী অভয়সিংজী বরদ পারমার 
১৮৪৭ – ১৮৫৯                ঝলমসিংজী নরসিংজী বরদ পারমার
১৮৫৯ – ১৮৬০                সর্দারসিংজী ঝলমসিংজী বরদ পারমার 
১৮৬০ – ১৮৭৬                হরিসিংজী নরসিংজী বরদ পারমার
১ ডিসেম্বর ১৮৭৬ – ১৯০৮        যশবন্তসিংজী হরিসিংজী বরদ পারমার
১৬ জুন ১৯০৮ – ১৯২৫         হামিরসিংজী যশবন্তসিংজী বরদ পারমার
২০ নভেম্বর ১৯২৫ – ১৫ আগস্ট ১৯৪৭  ভবানীসিংজী হামিরসিংজী বরদ পারমার (২ জানুয়ারি ১৯৩৯ থেকে স্যার ভবানীসিংজী হামিরসিংজী বরদ পারমার)

তথ্যসূত্র

গুজরাতের ইতিহাস
গুজরাতের দেশীয় রাজ্য
বোম্বে প্রেসিডেন্সি
১১শ শতাব্দীতে ভারতে প্রতিষ্ঠিত
বনাসকান্ঠা জেলা
১৯৪৮-এ ভারতে বিলুপ্ত
গারদা হ্রদ

গারদা হ্রদ  (  অথবা  ; ; ; ) হলো ইতালির বৃহত্তম হ্রদ। এটি উত্তর ইতালির একটি জনপ্রিয় পর্যটন স্থান। হ্রদটি ব্রেসিয়া ও ভেরোনা এবং মিলান ও ভেনিসের প্রায় মধ্যবর্তী স্থানে ডলোমাইটস পর্বতমালার কূল ঘেঁষে অবস্থিত। এই আল্পাইন অঞ্চলটি অন্তিম বরফ যুগের শেষ সময়ের দিকে হিমবাহ দ্বারা গঠিত হয়েছিল। গারদা হ্রদ এবং এর উপকূল দক্ষিণ-পূর্বে ভেরোনা প্রদেশ, দক্ষিণ-পশ্চিমে ব্রেসিয়া প্রদেশ এবং উত্তরে ত্রেনতিনো পর্যন্ত বিস্তৃত হয়েছে। অষ্টাদশ শতাব্দীতে হ্রদটির লিখিত নামকরণ করা হয়েছে "গারদা" নামে একটি ছোট শহরের সাথে মিল রেখে।

ব্যুৎপত্তি

ইতিহাস

পরিবেশ ও প্রকৃতি

জলবায়ু

যোগাযোগব্যাবস্থা

অর্থনৈতিক গুরুত্ব

অন্যান্য

তথ্যসূত্র 

ইতালির জলাশয়
ইতালির হ্রদ
গারদা পর্বতমালা
লম্বার্দির হ্রদ
বিবেকানন্দ হাই স্কুল এন্ড কলেজ

বিবেকানন্দ হাই স্কুল এন্ড কলেজ, টাঙ্গাইল শহরের প্রাণকেন্দ্রে  আকুরটাকুর পাড়ায় সুনামধন্য সুবোধ চদ্র দে  বিবেকানন্দ শিক্ষা মন্দির নামে ১৯৩০ সালে  প্রতিষ্ঠিত করেন।

ইতিহাস
আশ্রম স্কুল নামে পরিচিত স্কুলটিতে সুবোধ চদ্র দে প্রধান শিক্ষকের দায়িত্ব নিয়েছিলেন। বিদ্যালয়টি প্রতিষ্ঠিত হবার পর থেকে এ পর্যন্ত মাধ্যমিক পর্যায়ে পাঠ দান করা হত (২০১১)। পরবর্তীতে বিদ্যালয়টিকে উচ্চ মাধ্যমিক পর্যায়ে উন্নীত করা হয় (২০১২)। বর্তমানে এই প্রতিষ্ঠানটি বিবেকান্দ হাই স্কুল এন্ড কলেজ নামে পরিচিত।

সাংস্কৃতিক কর্মকাণ্ড
প্রতিষ্ঠানটিতে মাল্টিমিডিয়া ক্লাসরুম সহ কম্পিউটার ল্যাব ও পাঠাগার রয়েছে। শিক্ষার্থীদের লেখাপড়ার পাশাপাশি সাংস্কৃতিক কর্মকাণ্ডে রয়েছে অনিস্বীকার্য অবদান। উল্লেখ্যঃ একাধিকবার ক্রিকেটে জেলা চ্যম্পিন হয়ে  রানার্স আপ হয় ময়মনসিংহ জেলায় (২০১৬ ও ২০১৭)। এছাড়া ৩৯তম জাতীয় ক্রিকেট টুর্নামেন্টে ময়মনসিংহ অঞ্চলে ৬টি জেলার মধ্যে প্রথম স্থান এবং বিভাগীয় পর্যায়ে রানার্সআপ হওয়ার সাফল্য অর্জন করে (২০১০)।

তথ্যসূত্র 

১৯৩০-এ প্রতিষ্ঠিত শিক্ষাপ্রতিষ্ঠান
টাঙ্গাইল জেলার মহাবিদ্যালয়
গ্রিনভিল, সাউথ ক্যারোলাইনা

গ্রিনভিল (; স্থানীয়ভাবে ) হলো যুক্তরাষ্ট্রের সাউথ ক্যারোলাইনার গ্রিনভিল কাউন্টির একটি শহর এবং প্রশাসনিক কেন্দ্র। শহরটিতে ২০১৯ সাল অনুযায়ী আনুমানিক ৭০,৬৩৫ জন জনগণ বসবাস করছে, এবং শহরটি ওই অঙ্গরাজ্যের ষষ্ঠ বৃহত্তর শহর। এটি আটলান্টা এবং নর্থ ক্যারোলাইনার শার্লট শহরের মাঝামাঝি এলাকায় ইন্টারস্টেট ৮৫ বরাবর অবস্থিত এবং ইন্টারস্টেট ১৮৫ ও ৩৮৫ এর মহানগরীয় এলাকার অন্তর্ভুক্ত। মার্কিন আদমশুমারী ব্যুরো অনুযায়ী ২০১৫ এবং ২০১৬ সালের সময়কালে গ্রিনমিল শহরটি যুক্তরাষ্ট্রের চতুর্থ দ্রুত বর্ধমান শহর ছিল।

ব্যুৎপত্তি

ইতিহাস

প্রাক-আধুনিক যুগ

প্রশাসনিক কার্যক্রম

পরিবেশ ও প্রকৃতি

শিক্ষাব্যাবস্থা

জলবায়ু

সংস্কৃতি

যোগাযোগব্যাবস্থা

অর্থনৈতিক গুরুত্ব

অন্যান্য

তথ্যসূত্র

সাউথ ক্যারোলাইনার শহর
এসওএস কলকাতা

এসওএস কলকাতা ২০২০ সালের ভারতীয় বাংলা ভাষার অ্যাকশন থ্রিলার চলচ্চিত্র। চলচ্চিত্রটি পরিচালনা করেন অংশুমান প্রত্যুশ এবং প্রযোজনা করেন জারেক এন্টারটেইনমেন্ট এবং প্রত্যুশ প্রোডাকশন। যশ দাশগুপ্ত, মিমি চক্রবর্তী, নুসরত জাহান এবং সব্যসাচী চক্রবর্তী অভিনীত এই চলচ্চিত্রটিতে সন্দেহভাজন সন্ত্রাসী হামলার বিষয়ে এবং সেনাবাহিনী, পুলিশ এবং সাধারণ মানুষ কীভাবে প্রাণ বাঁচাতে এবং অন্যায় কাজের বিরুদ্ধে রুখে দাড়াতে কাজ করতে পারে সে সম্পর্কে দেখানো হয়েছে। মহামারীজনিত কারণে লকডাউনের পরে ২০২০ সালের জুলাইতে চলচ্চিত্রটির চিত্রগ্রহণ আবার শুরু হয়।

২০২০ সালের ২১ অক্টোবর পূজা ছুটির সাথে মিল রেখে চলচ্চিত্রটি প্রেক্ষাগৃহে মুক্তি পায়। কোভিড-১৯ মহামারীর কারণে চলচ্চিত্রটি তৈরিতে দেরি হয়েছিল।

কাহিনী 
সন্ত্রাসী আফতাব আনসারির নেতৃত্বে, অর্ধ ডজন জিহাদি মুম্বইয়ের হামলার প্রতিশোধ নিতে কলকাতায় প্রবেশ করে। বিশেষ টাস্কফোর্সের নেতা জাকির আহমেদের (যশ দাশগুপ্ত) প্রতি আফতাবের ব্যক্তিগত ক্ষোভ রয়েছে। আফতাব কলকাতায় একাধিক হামলার পরিকল্পনা করে। যার শেষ ঘটে, জেডাব্লু মেরিয়ট (থুড়ি চ্যারিয়ট) নামক একটি ৫-তারা হোটেলের প্রাঙ্গনে জিম্মি পরিস্থিতির সৃষ্টি করে। আফতাবের হামলায় স্ত্রী সঞ্জনাকে (মিমি চক্রবর্তী) হারানো, জাকির আহমেদ উদ্ধার অভিযান পরিচালনা ও জিহাদিদের গ্রেপ্তারের জন্য এটিএস প্রযুক্তি প্রধান আমন্ডা জোন্সের (নুসরত জাহান) সাথে ঘটনাস্থলে কাজ করে।

অভিনয়ে 
 এটিএস অফিসার জাকির আহমেদ হিসেবে যশ দাশগুপ্ত
 জাকিরের স্ত্রী সানজানা চরিত্রে মিমি চক্রবর্তী
 এটিএস অফিসার এবং জাকিরের সহকর্মী আমান্ডা জোন্স হিসেবে নুসরত জাহান 
 চ্যারিয়ট হোটেলের পরিচালক অ্যাঞ্জেল ডি সুজা হিসেবে এনা সাহা
 জ্যেষ্ঠ নিরাপত্তা উপদেষ্টা এবং আইএসআই এজেন্ট রাঘব সেন হিসেবে সব্যসাচী চক্রবর্তী
 অবসরপ্রাপ্ত সেনা জেনারেল ব্রাগানজা হিসেবে শান্তিলাল মুখার্জি
 আইপিএস নন্দিতা রায় চরিত্রে রূপা ভট্টাচার্য
 এটিএস প্রধান হিসেবে সুদীপ মুখার্জি

প্রচার ও মুক্তি 
টিজার প্রকাশের মাধ্যমে, ২০২০ সালের ২ অক্টোবর চলচ্চিত্রটির প্রচার শুরু হয়।

পূজা ছুটির সাথে মিল রেখে, ২০২০ সালের ২১ অক্টোবরে প্রেক্ষাগৃহে চলচ্চিত্রটি মুক্তি দেয়ার সিদ্ধান্ত নেয়া হয়।

সাউন্ডট্র্যাক 

ছবিটির সাউন্ডট্র্যাক সৃষ্টি করেন স্যাভি - প্রতীক কুন্ডু এবং গানের কথা লিখেন প্রতীক কুন্ডু ও রিতম। সাউন্ডট্র্যাকের "ঠিক ভুল ভুলে আম" গানটি সুরেলাধর্মী। সবেশী এবং প্রতীক কুন্ডু রচনাতে অন্বিশা দত্ত গুপ্ত গানটি গান।

অভ্যর্থনা

পর্যালোচনামূলক প্রতিক্রিয়া 
টাইমস অফ ইন্ডিয়ার পক্ষে উপম বুজারবারুয়া পাঁচ তারকার মধ্যে এটিকে তিন তারকা দেন এবং এটিকে "অ্যাকশন এবং নাটকের একটি অপ্রতিরোধ্য সংমিশ্রণ" হিসেবে অভিহিত করেন। বুজারবারুয়া মত দেন যে দুর্বল স্ক্রিপ্ট হওয়া সত্ত্বেও এসওএস কলকাতা একটি শালীন প্রদর্শনী উপহার দিয়েছে। তিনি অভিনয়, সংগীত এবং বিশেষ প্রভাবগুলির প্রশংসা করেন, তবে সমালোচনা করেন যে গবেষণা এবং চরিত্র চিত্রায়নে (স্কেচ) যথাযথ গুরুত্ব দেওয়া হয়নি। "সামগ্রিকভাবে, এসওএস কলকাতা একবার দেখার জন্য শ্রেষ্ঠ" মন্তব্য করে তিনি তাঁর পর্যালোচনাটি শেষ করেন।

তথ্যসূত্র

বহিঃসংযোগ 
 

ভারতে সন্ত্রাসবাদ সম্পর্কে চলচ্চিত্র
সন্ত্রাসবাদ সম্পর্কে চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
ভারতীয় চলচ্চিত্র
২০২০-এর চলচ্চিত্র
বাংলা ভাষার চলচ্চিত্র
২০২০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
কোভিড-১৯ মহামারীর কারণে স্থগিত চলচ্চিত্র প্রযোজনা
কোভিড-১৯ মহামারীর কারণে স্থগিত চলচ্চিত্র
ভারতের পুলিশ বিভাগের কাল্পনিক চিত্রায়ণ
২০২০-এর অ্যাকশন থ্রিলার চলচ্চিত্র
অংশুমান প্রত্যুষ পরিচালিত চলচ্চিত্র
ছাতক থানা

ছাতক থানা বাংলাদেশের সুনামগঞ্জ জেলার অন্তর্গত ছাতক উপজেলার একটি থানা।

প্রতিষ্ঠাকাল 
১৯০৮ সালে ছাতক থানা প্রতিষ্ঠিত হয় এবং ১৯২২ সালে পূর্ণাঙ্গরূপ লাভ করে।

প্রশাসনিক এলাকাসমূহ 
ছাতক উপজেলার ১টি পৌরসভা ও ১৩টি ইউনিয়নের প্রশাসনিক কার্যক্রম ছাতক থানার আওতাধীন।

পৌরসভা:
 ছাতক

ইউনিয়নসমূহ:
 ১নং ইসলামপুর
 ২নং নোয়ারাই
 ৩নং ছাতক সদর
 ৪নং কালারুকা
 ৫নং চরমহল্লা
 ৬নং খুরমা উত্তর
 ৭নং সিংচাপইড়
 ৮নং খুরমা দক্ষিণ
 ৯নং জাউয়াবাজার
 ১০নং দোলারবাজার
 ১১নং গোবিন্দগঞ্জ সৈদেরগাঁও
 ১২নং ছৈলা আফজালাবাদ
 ১৩নং ভাতগাঁও

আরও দেখুন 
 ছাতক উপজেলা
 সুনামগঞ্জ জেলা

তথ্যসূত্র

বহিঃসংযোগ 

সুনামগঞ্জ জেলার থানা
ছাতক উপজেলা
মনজুর আহমদ চিনিওটি

মাওলানা মনজুর আহমদ চিনিওটি (উর্দু ; مولانا منظور احمد چنیوٹی) (৩১ ডিসেম্বর ১৯৩১ – ২৭ জুন ২০০৪) ছিলেন একজন পাকিস্তানি ইসলামি পণ্ডিত, রাজনীতিবিদ ও লেখক।

প্রাথমিক জীবন এবং শিক্ষা 
মনজুর আহমদ চিনিওটি সিন্ধ মাদরাসাতুল ইসলাম বিশ্ববিদ্যালয় এবং জামিয়া তালিমুল কুরআন রাওয়ালপিন্ডি থেকে পড়াশোনা করেছেন। তিনি জামিয়া আরাবিয়া চিনিওট প্রতিষ্ঠা করেন।

রাজনৈতিক 
তিনি তার নিজের শহরে কাউন্সিলর হয়েছিলেন এবং ১৯৯৩ সালে চিনিওট পৌর কমিটির চেয়ারম্যান হিসাবে দায়িত্ব পালন করেছিলেন। তিনি ১৯৮৫, ১৯৮৮ এবং ১৯৯৭ সালে পাঞ্জাবের প্রাদেশিক পরিষদের সদস্যও নির্বাচিত হয়েছিলেন। 

তিনি আন্তর্জাতিক খতমে নবুওত আন্দোলনের কেন্দ্রীয় নেতা হিসেবেও দায়িত্ব পালন করেন। 

তিনি জামিয়াতুল-মদীনায় ভিজিটিং প্রফেসরের দায়িত্বও পালন করেছেন।

মৃত্যু 
তিনি ২৭ জুন ২০০৪ সালে মারা যান।

তথ্যসূত্র 

পাকিস্তানি সুন্নি মুসলিম
পাকিস্তানি সুন্নি মুসলিম পণ্ডিত
২০০৪-এ মৃত্যু
১৯৩১-এ জন্ম
দেওবন্দি ব্যক্তি
পাঞ্জাব, পাকিস্তানের রাজনীতিবিদ
পাকিস্তানি ইসলাম ধর্মীয় নেতা
মুসলিম ধর্ম প্রচারক
জাবানা!

জাবানা ! () ২০১২ সালে নির্মিত একটি আলজেরীয় নাট্য চলচ্চিত্র। এটি পরিচালনা করেছেন সাইদ ওউলদ খলিফা এবং প্রযোজনা করেছেন ইয়াসিন লালোউই। চলচ্চিত্রটি ৮৫তম অ্যাকাডেমি পুরস্কারের শ্রেষ্ঠ বিদেশী ভাষার চলচ্চিত্র বিভাগে আলজেরিয়া থেকে মনোনয়ন পেয়েছিল। কিন্তু এটি চূড়ান্ত তালিকায় স্থান পেতে ব্যর্থ হয়।

পটভূমি 
চলচ্চিত্রটি আলজেরিয়ানর স্বাধীনতা আন্দোলনের অন্যতম বিপ্লবী আহমেদ জাবানা (১৯২৬ – ১৯৫৬)-কে নিয়ে রচিত। এতে তার জীবনযাত্রা এবং আলজেরিয়ার স্বাধীনতায় তার ভূমিকা তুলে ধরা হয়েছে। চলচ্চিত্রটিতে জাবানা সফলভাবে ফরাসি ফরেস্ট রেঞ্জার ফ্রাসোঁয়া ব্রাউনকে হত্যা করতে সক্ষম হন। পরবর্তীতে সামরিক আদালতের রায়ে তিনি মৃত্যুদণ্ডে দণ্ডিত হন। আলজিরিয়ার স্বাধীনতার সুবর্ণজয়ন্তী উপলক্ষে ১০৭ মিনিটের এই চলচ্চিত্রটি নির্মিত হয়।

কুশীলব 
 খালেদ বেনাইসা – আহমেদ জাবানা চরিত্রে
 ইমাদ বেনসেনি
 আবদেলকাদের জেরিও
 লরেন্ট গের্নিগন
 করাদো ইনভার্নিজি
 নিকোলাস পিগনন

মুক্তি 
জাবানা! চলচ্চিত্রটি ২০১২ সালের ৭ সেপ্টেম্বর টরন্টো আন্তর্জাতিক চলচ্চিত্র উৎসবে মুক্তি পায়। দুবাই আন্তর্জাতিক চলচ্চিত্র উৎসবেও এটি প্রদর্শিত হয়। রোম চলচ্চিত্র উৎসব এবং অস্কারে এটি সেরা বিদেশী ভাষার চলচ্চিত্র বিভাগে মনোনয়ন পেয়েছিল। আইএমডিবিতে চলচ্চিত্রটির রেটিং ৫.৭।

আরো দেখুন 
 ট্যাটু (চলচ্চিত্র)
 আলা কাফ ইফরিত

তথ্যসূত্র

বহিঃসংযোগ 
 

২০১২-এর নাট্য চলচ্চিত্র
আরবি ভাষার চলচ্চিত্র
আলজেরীয় চলচ্চিত্র
২০১২-এর চলচ্চিত্র
এম. এ. কাসেম

ডাঃ এম. এ. কাসেম বাংলাদেশের শরীয়তপুর জেলার রাজনীতিবিদ ও মুক্তিযুদ্ধের সংগঠক যিনি তৎকালীন ফরিদপুর-১৭ আসনের সংসদ সদস্য ছিলেন।

প্রাথমিক জীবন 
এম. এ. কাসেম শরীয়তপুর জেলায় জন্মগ্রহণ করেন।

রাজনৈতিক জীবন 
এম. এ. কাসেম চিকিৎসক ছিলেন। তৎকালীন পূর্বপাকিস্তানের তিনি এমএনএ ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে বিজয়ী বাংলাদেশ আওয়ামী লীগের সংসদ সদস্য এ এফ এম নুরুল হক হাওলাদার ৩১ মে ১৯৭৩ সালে আঁততায়ীর গুলিতে মৃত্যুবরণ করলে উপনির্বাচনে তিনি সংসদ সদস্য নির্বাচিত হন।

তথ্যসূত্র 

জন্মের বছর অনুপস্থিত
মৃত্যুর সাল অনুপস্থিত
শরীয়তপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
প্রথম জাতীয় সংসদ সদস্য
জীবিত ব্যক্তি
বাংলাদেশ কৃষক শ্রমিক আওয়ামী লীগের রাজনীতিবিদ
মোহনপুর সরকারি কলেজ

মোহনপুর সরকারি কলেজ রাজশাহী জেলার মোহনপুর উপজেলায় অবস্থিত। এটি ২ জানুয়ারি ১৯৭০ সালে প্রতিষ্ঠিত হয়েছে। কলেজটিতে উচ্চ মাধ্যমিক ও স্নাতক শ্রেণীতে পাঠদান করা হয়।

ইতিহাস 
রাজশাহী-নওগাঁ মহাসড়কের পার্শ্বে অবস্থিত মোহনপুর সরকারি কলেজ একটি ঐতিহাসিক প্রতিষ্ঠান। ১৯৬৯ সালে অকান্ত পরিশ্রমের ফলস্বরুপ:১৯৭০ সালে অত্র কলেজটি প্রতিষ্ঠিত হয়। সেই সময় থেকেই জাতির মেধা, মনন ও মানবসম্পদ উন্নয়নে প্রতিষ্ঠানটি নিরস্তর ভূমিকা রেখে চলেছে।

অবস্থান 
প্রতিষ্ঠানটি মোহনপুর উপজেলা রাজশাহী-নওগাঁ মহাসড়কের পার্শ্বে অবস্থিত।

শিক্ষা ব্যবস্থা 
এই কলেজে বর্তমানে উচ্চ মাধ্যমিক (বিজ্ঞান, মানবিক এবং বাণিজ্য শাখা), স্নাতক (পাস) এবং  ০৬টি বিষয়ে স্নাতক (সম্মান) শ্রেনী পর্যন্ত অধ্যয়নের ব্যবস্থা রয়েছে।

বিদ্যমান কোর্স, উচ্চমাধ্যমিক, ডিগ্রি (পাস),অনার্স ও মাস্টার্স, উচ্চমাধ্যমিকের শাখা তিনটি (বিজ্ঞান, মানবিক ও ব্যবসায় শিক্ষা)

পঠিত বিষয়সমূহঃ

 বাংলা , ইংরেজি, তথ্য যোগাযোগ ও প্রযুক্তি (আবশ্যিক)
 বিজ্ঞানঃ পদার্থ, রসায়ন, গণিত, জীববিদ্যা
 মানবিকঃ অর্থনীতি, পৌরনীতি,যুক্তিবিদ্যা, ইতিহাস, ই.ইতিহাস, সমাজবিজ্ঞান, মনোবিজ্ঞান
 ব্যবসায় শিক্ষাঃ হিসাব বিজ্ঞান, ব্যবসায় সংগঠন ও ব্যবস্থাপনা, ব্য. উৎপাদন বিপনণ ও ব্যবস্থাপনা , অর্থনীতি

অনার্সের সংক্ষিপ্ত বিবরণঃ ৭টি বিষয়ে অনার্স চালু আছে। (বাংলা,  রাষ্ট্রবিজ্ঞান, ভূগোল ও পরিবেশ, মনোবিজ্ঞান, সমাজবিজ্ঞান, ব্যবস্থাপনা,হিসাববিজ্ঞান )

তথ্যসূত্র 

১৯৭০-এ প্রতিষ্ঠিত শিক্ষাপ্রতিষ্ঠান
১৯৭০-এ পূর্ব পাকিস্তানে প্রতিষ্ঠিত
রাজশাহী জেলার মহাবিদ্যালয়
হরি কেশব সেন

হরি কেশব সেন (৯ ফেব্রুয়ারি, ১৯০৫ ― ১ সেপ্টেম্বর, ১৯৭৬), যিনি এইচ. কে. সেন নামেই বেশি পরিচিত, ছিলেন একজন ভারতীয় বাঙালি বিজ্ঞানী এবং জ্যোতিঃপদার্থবিজ্ঞানী। তিনি সেন-ওয়াইলার চৌম্বকীয় আয়নীয় তত্ত্বের জন্য বিশেষভাবে পরিচিত, যা চৌম্বকীয় ক্ষেত্রে দুর্বল আয়নযুক্ত গ্যাসের মাধ্যমে রেডিও তরঙ্গ অগ্রগতির জন্য স্ট্যান্ডার্ড অ্যাপলটন-হার্ট্রি সূত্রের সাধারণীকরণ। ১৯৬০ খ্রিস্টাব্দে হরি কেশব সেন এবং এ. এ. ওয়াইলার সেন-ওয়াইলার চৌম্বকীয় আয়নীয় তত্ত্বটি আবিষ্কার করেছিলেন।

জীবনী
প্রাথমিক শিক্ষা শেষ করার পরে এইচ. কে. সেন ১৯৪৪ খ্রিস্টাব্দে এলাহাবাদ বিশ্ববিদ্যালয় থেকে জ্যোতির্বিজ্ঞানে ডক্টরেট ডিগ্রি অর্জন করেন। তারপরে তিনি ১৯৪৭ খ্রিস্টাব্দে আগাসিস রিসার্চ ফেলোশিপ পেয়ে মার্কিন যুক্তরাষ্ট্রের হার্ভার্ড বিশ্ববিদ্যালয়ে যান এবং হার্ভার্ড কলেজ মানমন্দিরে ১৯৪৮-৫৫ খ্রিস্টাব্দ পর্যন্ত প্রভাষক হিসেবে ছিলেন। সেখানে তিনি ডোনাল্ড এইচ. মেনজেলের সঙ্গে বিভিন্ন অ্যাস্ট্রো-ফিজিক্যাল সমস্যা নিয়ে কাজ করেছিলেন। ডক্টর সেন ১৯৫১-৫৪ খ্রিস্টাব্দ অবধি বোল্ডারের ন্যাশনাল ব্যুরো অফ স্ট্যান্ডার্ডসে পদার্থবিদ হিসাবে কাজ করেন। ১৯৫৫ খ্রিস্টাব্দে এয়ারফোর্স কেমব্রিজ রিসার্চ ল্যাবরেটরিতে যোগদানের পূর্বে ডক্টর সেন ১৯৫৪-৫৫ খ্রিস্টাব্দে হিউজ এয়ারক্রাফ্ট কোম্পানিতে বরিষ্ঠ বিজ্ঞানী হিসাবে দায়িত্ব পালন করেন। ১৯৫৯ খ্রিস্টাব্দে তিনি হার্ভার্ড কলেজ মানমন্দিরে সহযোগী গবেষক হিসেবে নিযুক্ত হন।

গবেষণা
এয়ারফোর্স কেমব্রিজ রিসার্চ ল্যাবরেটরিতে এ. এ. ওয়াইলারের সঙ্গে প্রফেসর সেন ১৯৬০ খ্রিস্টাব্দে সেন-ওয়াইলার চৌম্বকীয় আয়নীয় তত্ত্বটি আবিষ্কার করেন। তাঁর এই তত্ত্বের দ্বারা আয়নোস্ফেরিক ডি স্তরগুলি থেকে বেতার তরঙ্গগুলির পরিমাপক প্রতিসরণ, শোষণ এবং প্রতিফলন ধর্মগুলোর বৈশিষ্ট্য ব্যাখ্যা করা যায়। অধ্যাপক সেন ম্যাসাচুসেট্‌সের ব্র্যান্ডেডেইন বিশ্ববিদ্যালয়ের প্রদীপ এম. বক্সীর সঙ্গে ম্যাক্সওয়েলিয়ান প্লাজমার অরৈখিক দোলন নিয়ে গবেষণা করেছিলেন।

তথ্যসূত্র 

১৯০৫-এ জন্ম
১৯৭৬-এ মৃত্যু
পশ্চিমবঙ্গের বিজ্ঞানী
এলাহাবাদ বিশ্ববিদ্যালয়ের প্রাক্তন শিক্ষার্থী
হার্ভার্ড বিশ্ববিদ্যালয়ের শিক্ষক
ভারতীয় জ্যোতিঃপদার্থবিজ্ঞানী
মানফ্রেড ভুটিশ

মানফ্রেড ভুটিশ (; ২৬ জানুয়ারি ১৯৪১ – ৩১ জুলাই ২০১৮) হলেন একজন জার্মান পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আইন্ট্রাখট ব্রাউনশভাইগের হয়ে একজন মধ্যমাঠের খেলোয়াড় হিসেবে খেলেছেন।

১৯৬২–৬৩ মৌসুমে, আইন্ট্রাখট ব্রাউনশভাইগের হয়ে খেলার মাধ্যমে ভুটিশ তার জ্যেষ্ঠ পর্যায়ের খেলোয়াড়ি জীবন শুরু করেন। আইন্ট্রাখট ব্রাউনশভাইগের হয়ে ৩ মৌসুমে ২৬টি গোল করার পর, তিনি ভিএফএল ভলফসবুর্গে যোগদান করেন, যেখানে তিনি ৩ মৌসুম অতিবাহিত করার পর অবসর গ্রহণ করেছেন।

তথ্যসূত্র

বহিঃসংযোগ
 

১৯৪১-এ জন্ম
২০১৮-এ মৃত্যু
জার্মান ফুটবলার
ফুটবল ফরোয়ার্ড
বুন্দেসলিগার খেলোয়াড়
আইন্ট্রাখট ব্রাউনশভাইগের খেলোয়াড়
ভিএফএল ভলফসবুর্গের খেলোয়াড়
পুরুষ ফুটবল ফরোয়ার্ড
সুলতান হাজি হাসানাল বলকিয়াহ মসজিদ

সুলতান হাজি হাসানাল বলকিয়াহ মসজিদ, যা কোটাবাটো গ্র‍্যান্ড মসজিদ নামেও পরিচিত, হলো কোটাবাটো শহরে অবস্থিত একটি ইসলাম ধর্মীয় স্থাপনা। এটি ফিলিপাইনের বৃহত্তম মসজিদ। এই মসজিদের সর্বোচ্চ ধারণক্ষমতা ১৫,০০০ জন। মসজিদটি কোটাবাটো শহরের বারাঙ্গায় কালাঙ্গানান ২ অঞ্চলে অবস্থিত। এছাড়াও এটি ইন্দোনেশীয় রাজধানী জাকার্তার ইসতিকলাল মসজিদের পর দক্ষিণ পূর্ব এশিয়ার দ্বিতীয় বৃহত্তম মসজিদ।

নির্মাণ 
২০১১ খ্রিষ্টাব্দে মসজিদটির নির্মাণ কাজ শেষ হয়। এই মসজিদের স্থাপত্য নির্মাণে মোট ৪৮ মিলিয়ন মার্কিন ডলার (প্রায় ৪০৬ কোটি ৫৮ লক্ষ বাংলাদেশি টাকা) খরচ হয়। মসজিদের মোট খরচের আংশিক (৫৩%) ব্রুনাইয়ের সুলতান হাসানাল বলকিয়াহ বহন করেন। অবশিষ্ট খরচ ফিলিপাইনের রাষ্ট্রপতি বেনিগনো অ্যাকুইনো পরিশোধ করেন। ম্যানিলা ভিত্তিক নির্মাতা প্রতিষ্ঠান নিউ কানলাওন ইনকর্পোরেশন মসজিদটি নির্মাণ করে। রিচার্ড হ্যারিস জর্ডান এই নির্মাণ প্রকল্পের নেতৃত্ব দেন। ২০১১ সালের এপ্রিল নাগাদ মসজিদটির ৯৯.১২% কাজ সমাপ্ত হয়ে যায়। মসজিদটির নির্মাণের জন্য প্রায় ৩০০ শ্রমিক নিযুক্ত করা হয়।

এছাড়াও মসজিদটির নির্মাণে ম্যাগুইন্দানাওয়ের প্রথম জেলা প্রতিনিধি দিদাগেন দিলাংগালেন ব্যাপক অনুদান দেন।

স্থাপত্য ও নকশা 
স্থপতি ফেলিনো প্যালাফক্সের স্থানীয় স্থাপত্য প্রতিষ্ঠান প্যালাফক্স অ্যাসোসিয়েট সুলতান হাজি হাসানাল বলকিয়াহ মসজিদের নকশা প্রস্তুত করে। মসজিদের গম্বুজগুলো সোনালি রঙে রঞ্জিত এবং শীর্ষগুলোতে চন্দ্রখচিত। মসজিদ ভবনের মিনারের উচ্চতা ৪৩ মিটার (১৪১ ফুট)। রাত্রিকালে এই মিনারে আলো প্রজ্জ্বলিত করা হয়, যা এই অঞ্চল দিয়ে গমনকারী বিমানের পাইলটের জন্য দিকনির্দেশক হিসেবে কাজ করে। মোট পাঁচ হেক্টর জমির ওপর প্রতিষ্ঠিত কমপ্লেক্সের মূল মসজিদ ভবনটিই অর্ধ হেক্টর বা ৫০০০ বর্গমিটার (৫৪,০০০ বর্গফুট) ভূমির ওপর দণ্ডায়মান।

ব্যবস্থাপনা 
বাংসামোরোর স্থানীয় সরকার কর্তৃক মসজিদটির ব্যবস্থাপনা ও পরিচালনা নিয়ন্ত্রিত হয়। এই ব্যবস্থার পূর্বে ধর্মীয় স্থাপনাটির ব্যবস্থাপনা নিয়ে কোটাবাটো শহর কর্তৃপক্ষ ও বর্তমানে বিলুপ্ত মুসলিম মিন্দানাও স্বায়ত্তশাসিত অঞ্চল (এআরএমএম) সরকারের মধ্যে সমস্যা সূচিত হয়েছিল। বিবাদ মীমাংসার জন্য ফিলিপাইনের কেন্দ্রীয় সরকার মসজিদের তহবিল ব্যতীত ব্যবস্থাপনার দায়িত্ব নিজের হাতে নিয়ে নেয়। মসজিদ রক্ষণাবেক্ষণের তহবিলের দায়িত্ব স্থানীয় অধিবাসীদের ওপর ন্যস্ত করা হয়। ২০১৯ খ্রিষ্টাব্দের নভেম্বর মাসে কেন্দ্রীয় সরকার এআরএমএম-এর উত্তরসূরী বাংসামোরোকে রূপান্তর প্রক্রিয়ার অংশ হিসেবে সে বছরের প্রথমার্ধের জন্য মসজিদটির দায়িত্ব দেওয়া হয়। এর ধারাবাহিকতায় ২০২০ খ্রিষ্টাব্দের ৮ জানুয়ারি মসজিদটিকে আনুষ্ঠানিকভাবে বাংসামোরো আঞ্চলিক সরকারের হাতে সমর্পণ করা হয়।

আরও দেখুন 
 ফিলিপাইনে ইসলাম 
 স্বর্ণ মসজিদ, ম্যানিলা

তথ্যসূত্র 

ব্রুনাই–ফিলিপাইন সম্পর্ক
কোটাবাটো শহরের ভবন ও স্থাপনা
২০১১-এ প্রতিষ্ঠিত
২০১১-এ প্রতিষ্ঠিত মসজিদ
মিন্দানাওয়ের মসজিদ
ঢাপঢুপ গণহত্যা

ঢাপঢুপ গণহত্যা () বাংলাদেশের স্বাধীনতা যুদ্ধ চলাকালে স্থানীয় চিহ্নিত রাজাকারদের সহায়তায় পাকিস্তানি দখলদারি সেনাবাহিনী দ্বারা  বাংলাদেশের পঞ্চগড়ের বোদা উপজেলার পাঁচপীর ইউনিয়নের ইসলামপুর ও শুকানপুকুরিসহ আশেপাশের কয়েকটি গ্রাম হিন্দু অধ্যুষিত এলাকার বাঙ্গালী হিন্দুদের উপর সংগঠিত হত্যাকাণ্ডকে বোঝায়। ১৯৭১ সালের এপ্রিল মাসের এই হত্যাকাণ্ডে ৩৫০০ জন বাঙ্গালী হিন্দুকে ব্রাশফায়ার ও কুপিয়ে করে হত্যা করা হয়।

হত্যাকাণ্ড 
বাঙালি হিন্দুদের উপর  নির্বিচার অত্যাচারে অতিষ্ঠ হয়ে সংখ্যালঘু হিন্দুরা ভারতে আসার জন্য ইসলামপুর গ্রামের ঢাপঢুপ বিলের পাড়ের আম বাগানে এসে সমবেত হয়েছিলো। পাকিস্তানি হানাদার বাহিনী ও  রাজাকারেরা সকালে সূর্য ওঠার পর যারা রওনা হয়েছিল তাদের পিছু ধাওয়া করে পথ রোধ করে এবং যারা আম বাগানে আশ্রয় নিয়েছিল তাদেরসহ নির্জন ঢাপঢুপ বিল পাড়ে জড়ো করে। এরপর লাইন করে দাঁড় করিয়ে পিছন দিক থেকে ব্রাশ ফায়ার করে হত্যা করা হয় এবং যারা বেঁচে যান তাদের ধারালো অস্ত্র দিয়ে কুপিয়ে ও খুঁচিয়ে নির্মম ভাবে হত্যা করা হয়। একে একে তাদের লাশ ঢাপঢুপ বিলে ফেলে লাশের ওপর সামান্য মাটি ছিটিয়ে দেওয়া হয়। পুরুষদের বেছে বেছে হত্যা করা হয়েছিল। ঢাপঢুপ বিল থেকে পাঁচশো গজ দক্ষিণে শুখানপুখুরি গ্রাম। যা বর্তমানে বিধবা পল্লী বা বিধবা গ্রাম হিসেবে পরিচিত।

ভবিষ্যৎ ফল 
বিলটি বর্তমানে ঢাপঢুপ বধ্যভুমি নামে পরিচিত। ২০১১ সালে জেলা পরিষদের আর্থিক সহায়তায় জেলা প্রশাসক বনমালী ভৌমিকের সহযোগীতায় একটি স্মৃতিফলক স্থাপন হয়েছে।

তথ্যসূত্র 

১৯৭১ বাংলাদেশে পরিকল্পিত গণহত্যা
বাংলাদেশের স্বাধীনতা যুদ্ধে সংঘটিত গণহত্যা
১৯৭১-এ গণহত্যা
বাঙালি হিন্দু গণহত্যা
পরিকল্পিত গণহত্যা
এশিয়ায় জাতিগত উচ্ছেদ অভিযান
সাম্প্রদায়িক জাতিগত সংঘাত
১৯৭১-এ বাংলাদেশ
পূর্ব পাকিস্তানে বাঙালি হিন্দু গণহত্যা
হিন্দু নিপীড়ন
মুসলিমদের দ্বারা নিপীড়ন
পাকিস্তান কর্তৃক পূর্ব পাকিস্তানে সংঘটিত গণহত্যা
পঞ্চগড় জেলা
বুরাক দেনিয

বুরাক ডেনিয (জন্ম: ১৭ ফেব্রুয়ারি ১৯৯১) একজন তুর্কি অভিনেতা এবং মডেল। তিনি টিভি সিরিজে মুরাত সারসালমাজের  চরিত্রের জন্য সবচেয়ে বেশি পরিচিত। তিনি জনপ্রিয় টেলিভিশন সিরিজ বিজিম হিকায়ে (২০১৭-২০১৯) তে বারিস/বাসিত আকতান চরিত্রে অভিনয় করেছিলেন।

চলচ্চিত্র

বহিঃসংযোগ লিংক

তথ্যসূত্র

জীবিত ব্যক্তি
তুর্কি টেলিভিশন অভিনেতা
২১শ শতাব্দীর তুর্কি অভিনেতা
তুর্কি পুরুষ মডেল
ইস্তাম্বুলের ব্যক্তি
১৯৯১-এ জন্ম
তুর্কি চলচ্চিত্র অভিনেতা
র‍্যাডক্লিফ হল

র‍্যাডক্লিফ হল, একজন ইংরেজ লেখিকা ছিলেন; তিনি ছিলেন বিংশ শতাব্দীর অন্যতম জনপ্রিয় ইংরেজ লেখিকা। তিনি উপন্যাস, কবিতা এবং ছোটো গল্প লিখতেন। তার জন্ম হয়েছিলো ইংল্যান্ডের বোর্নমাথে ১৮৮০ সালের ১২ আগস্ট তারিখে। ব্যক্তিগত জীবনে র‍্যাডক্লিফ একজন সমকামী মহিলা ছিলেন; তিনি দ্য ওয়েল অব লোনলিনেস নামের একটি পুরো বিশ্বে সাড়া জাগানো উপন্যাস লিখেছিলেন যেটা সর্বপ্রথম ১৯২৮ সালে প্রকাশিত হয়েছিলো। তিনি ইংরেজি সাহিত্য জগতে পদচারণা রেখেছিলেন ১৮৯৪ সালে একটি কবিতার বই প্রকাশের মাধ্যমে এবং তার প্রথম উপন্যাস 'দ্য ফোর্জ' ১৯২৪ সালে বের হয়। ১৯৪৩ সালের ৭ই অক্টোবর র‍্যাডক্লিফ ক্যান্সারে রোগে ভুগে ৬৩ বছর বয়সে লন্ডন শহরে মারা যান।

তথ্যসূত্র

বহিঃসংযোগ

 
 
 
 
 
 Radclyffe Hall profile , Encyclopedia of Gay, Lesbian, Bisexual, Transgender, & Queer Culture
 Radclyffe Hall Collection , Photographs  at the Harry Ransom Center at the University of Texas at Austin
 Radclyffe Hall and Una Troubridge: papers and research material series, collectionscanada.gc.ca; accessed 9 April 2014.

১৮৮০-এ জন্ম
১৯৪৩-এ মৃত্যু
ইংরেজ লেখক
ইংরেজ কবি
ইংরেজ ঔপন্যাসিক
২০শ শতাব্দীর ইংরেজ ঔপন্যাসিক
২০শ শতাব্দীর ইংরেজ কবি
কিংস কলেজ লন্ডনের প্রাক্তন শিক্ষার্থী
রোমান ক্যাথলিক লেখক
ইংল্যান্ডে ক্যান্সারে মৃত্যু
মলাশয়ের ক্যান্সারে মৃত্যু
ছদ্মনামধারী লেখিকা
লেসবিয়ান লেখিকা
বোর্নমাথের ব্যক্তি
ইংরেজ রোমান ক্যাথলিক
ইংরেজ নারী ঔপন্যাসিক
২০শ শতাব্দীর ছদ্মনামধারী লেখক
সিরাকিউজ বিশ্ববিদ্যালয়

সিরাকিউজ বিশ্ববিদ্যালয় (সিরাকিউজ, ' কিউস, বা এসইউ  ) নিউ ইয়র্কের সিরাকিউজে অবস্থিত একটি বেসরকারী গবেষণা বিশ্ববিদ্যালয়। প্রতিষ্ঠানটির শিকড় জেনেসি ওয়েসলিয়ান সেমিনারিতে পাওয়া যায় যা নিউ ইয়র্কের লিমাতে মেথোডিস্ট এপিসকোপাল গির্জা দ্বারা ১৮৩১ সালে প্রতিষ্ঠিত হয়েছিল। কলেজটি সিরাকিউজে স্থানান্তরিত করার বিষয়ে বেশ কয়েক বছর ধরে বিতর্কের পরে ১৮৭০ সালে বিশ্ববিদ্যালয়টি প্রতিষ্ঠিত হয়েছিল। ১৯২০ সাল থেকে বিশ্ববিদ্যালয়টিকে ধর্মনিরপেক্ষ হিসাবে চিহ্নিত করা হয়েছে, যদিও এটি ইউনাইটেড মেথোডিস্ট চার্চের সাথে সম্পর্ক বজায় রেখেছে।

ক্যাম্পাসটি সিরাকিউজ শহরের কেন্দ্রস্থল হতে পূর্ব এবং দক্ষিণ-পূর্বে বৃহত্তর পাহাড়ের একটিতে ইউনিভার্সিটি হিল অঞ্চলে অবস্থিত। এর বিশাল ক্যাম্পাসে উনবিংশ শতাব্দীর রোমানেস্ক পুনর্জাগরণের সময়কার কাঠামো থেকে সমসাময়িক পর্যন্ত বিভিন্ন বিল্ডিংয়ের সারগ্রাহী মিশ্রণ রয়েছে। তথ্য অধ্যয়ন এবং গ্রন্থাগার বিজ্ঞান, স্থাপত্য, যোগাযোগ, ব্যবসায় প্রশাসন, অন্তর্ভুক্ত শিক্ষা এবং সুস্থতা, খেলাধুলা পরিচালনা, জন প্রশাসন, প্রকৌশল এবং চারুকলা ও বিজ্ঞান বিভাগে জাতীয়ভাবে স্বীকৃত কর্মসূচি সহ ১৩ টি স্কুল ও কলেজ নিয়ে এসইউয়ের ক্যাম্পাস সংগঠিত করা হয়েছে। প্রাক্তন শিক্ষার্থী ও অনুষদের মধ্যে তিনজন নোবেল পুরস্কার বিজয়ী, একজন ফিল্ডস পদকপ্রাপ্ত, ৩৩ জন অলিম্পিক পদকপ্রাপ্ত, অসংখ্য পুলিৎজার পুরস্কার প্রাপ্ত, একাডেমি পুরস্কার বিজয়ী, মার্কিন যুক্তরাষ্ট্রের নির্বাচিত রাষ্ট্রপতি এবং বিভিন্ন গভর্নর এবং মার্কিন যুক্তরাষ্ট্রের সেনেট এবং প্রতিনিধি পরিষদের সদস্য অন্তর্ভুক্ত রয়েছে।

ইতিহাস

প্রতিষ্ঠা 
১৮৩১ সালে রোচেস্টারের দক্ষিণে নিউ ইয়র্কের লিমাতে মেথোডিস্ট এপিস্কোপাল চার্চের জেনেসি বার্ষিক সম্মেলনে জেনেসি ওয়েসলিয়ান সেমিনারি প্রতিষ্ঠিত হয়েছিল। ১৮৫০ সালে সম্প্রসারণ করার জন্য এটিকে সেমিনারি থেকে একটি কলেজে বা একটি কলেজকে সেমিনারির সাথে সংযুক্ত করে জেনেসি কলেজ করার হওয়ার সিদ্ধান্ত নেওয়া হয়েছিল। তবে, শীঘ্রই অনেকে লোকেশনটি কেন্দ্র হওয়ার জন্য অপর্যাপ্ত বলে মনে করেছিলেন। প্রযুক্তিগত পরিবর্তনের পরবর্তী ধারার কারণে অসুবিধাগুলি আরও জোরদার হয়েছিল: এই অঞ্চলের অর্থনৈতিক চালিকাশক্তি হিসাবে এরি খালকে বাস্তুচ্যুত করে যে রেলপথ ছিল তা লিমাকে পুরোপুরি ছাড়িয়ে গেছে। কলেজের ট্রাস্টিরা তারপরে এমন লোকেশন সন্ধানের সিদ্ধান্ত নিয়েছিলেন যার অর্থনৈতিক ও পরিবহন সুবিধাগুলি আরও ভাল একটি সমর্থনের ভিত্তি সরবরাহ করতে পারে।

তথ্যসূত্র 

১৮৭০-এ প্রতিষ্ঠিত শিক্ষাপ্রতিষ্ঠান
উদ্ধৃতি শৈলীতে ইতালীয় ভাষার উৎস (it)
উদ্ধৃতি শৈলী: জুলীয়–জর্জীয় অনিশ্চয়তা
উইকিউপাত্তে স্থানাঙ্ক আছে
সিরাকিউজ বিশ্ববিদ্যালয়
১৮৭০-এ প্রতিষ্ঠিত বিশ্ববিদ্যালয় ও কলেজ